ועדת הפנים ואיכות הסביבה, כנסת 17, פרוטוקול מספר 354, 2008-04-30 11:00

אופיר פינס-פז: אני פותח את ישיבת ועדת הפנים והגנת הסביבה.

אופיר פינס-פז: על סדר היום: צו כניסה לישראל (פטור מאשרה לאזרחי הונדורס), קיום חובת התייעצות.

אופיר פינס-פז: מדובר בפניה של שר הפנים.

אופיר פינס-פז: משרד הפנים, נא להציג את הפניה.

אופיר פינס-פז: אורלי שמואל שר הפנים מבקש לפטור את אזרחי הונדורס מאשרת כניסה לארץ.

אופיר פינס-פז: למה הוא מבקש?

אורלי שמואל: נחתם הסכם בין ממשלת ישראל לממשלת הונדורס.

אורלי שמואל: מבחינתנו, לפי הנתונים שיש, אנחנו לא רואים פה בעייתיות.

אורלי שמואל: על פי הנתונים של המערכת אין חשש להשתקעות של אזרחי הונדורס בישראל.

אורלי שמואל: מדובר בפטור מאשרה.

אופיר פינס-פז: כמה תיירים מגיעים בשנה מהונדורס?

אורלי שמואל: ב-2007 נכנסו 538 ויצאו 512.

אורלי שמואל: כעיקרון יש כ-25 לא חוקיים בישראל.

אורלי שמואל: ב-2008 נכנסו 87 וכרגע נמצאים בישראל 13 חוקיים.

אורלי שמואל: לפי הנתונים של 2008 אנחנו לא יודעים שיש מישהו שהוא שב"ח בישראל.

אורלי שמואל: אנחנו לא רואים בעייתיות ולא חשש להשתקעות.

אופיר פינס-פז: נציג שגרירות הונדורס בישראל.

אופיר פינס-פז: אתם זקוקים לזה?

דניס ויצנבלוט: אנחנו זקוקים לזה כי אין נציבות של ישראל בהונדורס ואנחנו צריכים לשלוח את הדרכונים לגואטמלה בדואר.

דניס ויצנבלוט: ביטלנו את הצורך לישראלים להיכנס עם ויזה.

אופיר פינס-פז: כמה ישראלים נושאים להונדורס?

דניס וינצבלוט: אנחנו לא יודעים כי אין צורך בויזה.

דניס וינצבלוט: ביטלנו חד צדדית לפני 3 שנים.

דניס וינצבלוט: רצינו שיבואו יותר ישראלים ולא רצינו לעכב את האנשים.

דניס וינצבלוט: עשינו את זה ב-2004.

אופיר פינס-פז: למישהו יש התנגדות?

תומר רוזנר: הערה למשרד החוץ.

תומר רוזנר: משרד החוץ פנה לוועדה בבקשה להחיש את הדיון בצו הזה בטענה שהיתה התחייבות של שגרירות ישראל כלפי גורמים מקבילים בהונדורס, שהצו יבוצע בתאריך מסוים.

תומר רוזנר: נוצר מצב מוזר שבעצם מדינת ישראל התחייבה.

אופיר פינס-פז: מה מוזר בזה?

תומר רוזנר: אם הוועדה תחליט שהיא חושבת שזה לא ראוי, אז מה תעשה המדינה אחרי שהיא כבר התחייבה?

אופיר פינס-פז: מה מוזר שמדינת ישראל מתחייבת ולא מממשת את ההתחייבות?

אופיר פינס-פז: לא הבנתי מה מוזר בזה.

אופיר פינס-פז: יש לנו התחייבות לאמריקאים ולבוש.

אופיר פינס-פז: לא רק שלא הסרנו את המאחזים הוא בא אלינו פעמיים בשנה להודות לנו על שלא הסרנו את המאחזים.

תומר רוזנר: הנקודה היא שמשרד החוץ צריך להבהיר גם בתוך המשרד וגם לשגרירויות בחו"ל, שכאשר יש תהליך שצריך את אישור של ועדה של הכנסת צריך להבהיר לגורמים הבינלאומיים שהדברים כפופים לאותו תהליך של אישור ולא ליצור התחייבויות מוחלטות שעלולות לגרום לציפיות מוטעות ואי נעימויות בעתיד.

אסתר אפרת סמילג: אני סגן היועץ המשפטי במשרד החוץ ומנהלת מחלקת אמנות.

אסתר אפרת סמילג: רציתי להבהיר לנקודה הזאת את הדברים הבאים: כמו שנאמר כאן, אנחנו חתמנו על הסכם.

אסתר אפרת סמילג: בגלל שבכל ההסכמים של אשרות מקובל שצריך צו, אז לכן בכל ההסכמים של אשרות כתוב שההסכם ייכנס לתוקף לאחר 90 יום אחרי האיגרת הדיפלומטית השניה.

אסתר אפרת סמילג: בדרך כלל הסכם נכנס לתוקף בתאריך איגרת דיפלומטית שניה שמודיעה על אישרור.

אסתר אפרת סמילג: בהסכמי אשרות, בגלל הניסוח הזה של הצורך בצו אז קובעים שזה יהיה 3 חודשים אחרי.

אסתר אפרת סמילג: כדי שלא להפתיע את הכנסת, אז כל הסכם, לרבות ההסכם הזה, מונח על שולחן הכנסת לפני שהוא מובא לאישרור על ידי ממשלה.

אסתר אפרת סמילג: זאת אומרת שהכנסת היתה מודעת לזה שההסכם הזה יגיע ושצריך יהיה צו.

אסתר אפרת סמילג: לנו נוצר מצב לא נעים.

אסתר אפרת סמילג: ההתחייבות היא בגוף ההסכם.

אסתר אפרת סמילג: ה-90 יום זה הנוסח הסטנדרטי של כל הסכמי האשרות.

אופיר פינס-פז: כדאי שתשקלו.

אופיר פינס-פז: אם זה נוסח סטנדרטי אולי כדי לבחון את הנוסח.

אסתר אפרת סמילג: כך זה היה במשך כל השנים בתאום עם משרד הפנים.

אופיר פינס-פז: אז מה?

אופיר פינס-פז: אפילו במשרד החוץ משנים כמה דברים במשך השנים.

אופיר פינס-פז: אנחנו מבקשים שתשקלו.

אופיר פינס-פז: שמעתם את ההערה ושמענו גם את התשובה.

אופיר פינס-פז: בסך הכל יש לנו אינטרס משותף לייצר תהליך מכובד ומעמיד את הדברים באור הנכון.

אופיר פינס-פז: אפרופו זה, קיבלתי הבזקים לגבי השאלה של אלבניה.

אופיר פינס-פז: איפה זה עומד?

אופיר פינס-פז: אני מבין שזה צריך להגיע לכנסת.

אורלי שמואל: אלבניה אושר וזה צריך להגיע לכנסת.

אורלי שמואל: נראה לי שזה יתעכב בגלל הפגרה.

אופיר פינס-פז: אתם עושים ביטול אשרות עם אלבניה?

אורלי שמואל: כן.

אופיר פינס-פז: אנחנו מאשרים את בקשתכם.

אופיר פינס-פז: הישיבה נעולה.